Foreløpige resultater fra andre valgomgang viste en seier til Mohammed Mursi med rundt 51,5 %, mens Aḥmad Šafīq gjorde det best i Kairo. Resultatet skulle blitt offentliggjort 21. juni, men den egyptiske valgkommisjonen valgte å utsette offentliggjøringen for å etterforske påstander om valgfusk fra begge sider. Utsettelsen skapte imidlertid økt frykt for at militærrådet ikke vil gi fra seg makten frivillig og tusener av egyptere samlet seg derfor på Tahrirplassen 22. juni for å kreve valgresultatet offentliggjort.